Διερεύνηση των εμποδίων στην απώλεια βάρους υπέρβαρων ή παχύσαρκων ενήλικων ατόμων
Creators: name: Βεκίλογλου, Ευφημία-Ραφαέλλα Ελισσαίου
Publisher: name: Aristotle University of Thessaloniki
Year: 2017
Subjects: παχυσαρκία
απώλεια βάρους-εμπόδια
obesity
weight loss-barriers

description: Η υιοθέτηση ενός υγιεινού τρόπου ζωής (υγιεινή διατροφή, φυσική δραστηριότητα, απώλεια βάρους) συντελεί στην πρόληψη μη μεταδοτικών ασθενειών ή στην καλύτερη έκβαση μιας ασθένειας (αποφυγή πρόωρου θανάτου). Υπάρχουν, όμως, εμπόδια στη μετάβαση από έναν τρόπο ζωής σε έναν άλλο, τα οποία, δυσχεραίνοντας τη διαδικασία αυτή, παρεμποδίζουν λ.χ. τον περιορισμό των ποσοστών παχυσαρκίας. Κύριος σκοπός αυτής της συστηματικής ανασκόπησης ήταν η διερεύνηση των αντιλαμβανόμενων από υπέρβαρα/παχύσαρκα ενήλικα άτομα εμποδίων στην απώλεια βάρους, μέσω της αξιολόγησης των εμποδίων στην υιοθέτηση συνηθειών υγιεινής διατροφής και φυσικής δραστηριότητας. Επιπλέον, αναγνωρίστηκαν πιθανοί παράγοντες που διευκολύνουν την άρση των εμποδίων. Πραγματοποιήθηκε βιβλιογραφική αναζήτηση στις βάσεις MEDLINE-PubMed, BioMed Central, Scopus, Science Direct, TRIP, Epistemonikos, OpenGrey, EThOS και στο Εθνικό Αρχείο Διδακτορικών Διατριβών, έως τον Ιανουάριο του 2017, με αρμόζοντες όρους αναζήτησης. Κατάλληλη θεωρήθηκε κάθε πρωτογενής μελέτη -στην ελληνική ή αγγλική γλώσσα- που απαντά στο εν λόγω ερευνητικό ερώτημα. Τελικά, από τις 2328 μελέτες, 26 συμπεριλήφθηκαν στη συστηματική ανασκόπηση με συνολικό αριθμό συμμετεχόντων 12608. Όσον αφορά στα αποτελέσματα, τα αντιλαμβανόμενα εμπόδια στην υιοθέτηση ενός υγιεινού τρόπου ζωής ταξινομήθηκαν ως προσωπικά, κοινωνικά, περιβαλλοντικά. Τα πιο συχνά αναφερόμενα προσωπικά εμπόδια ήταν η έλλειψη χρόνου, κινήτρων/κινητοποίησης, γνώσεων γύρω από θέματα διατροφής και άσκησης και τα αρνητικά συναισθήματα για τον εαυτό. Κύρια κοινωνικά εμπόδια θεωρήθηκαν η έλλειψη υποστήριξης από το κοντινό περιβάλλον του ατόμου, η απουσία ενθάρρυνσης και επικρότησης της προσπάθειάς του και οι ποικίλες κοινωνικές υποχρεώσεις που περιορίζουν τον διαθέσιμο χρόνο. Το βασικότερο περιβαλλοντικό εμπόδιο ήταν το αυξημένο κόστος αγοράς υγιεινών τροφών/φαγητών, εξοπλισμού για άσκηση, συνδρομών σε προγράμματα/γυμναστήρια, αναζήτησης βοήθειας από ειδικούς. Ως παράγοντες που διευκολύνουν την άρση των εμποδίων αναγνωρίστηκαν η βελτίωση της σωματικής και ψυχικής υγείας, της φυσικής κατάστασης, ο διασκεδαστικός τρόπος άσκησης, η απόκτηση περισσότερων γνώσεων για τη διατροφή και την άσκηση, η αύξηση της αυτοπεποίθησης και η αυτο-κινητοποίηση. Συμπερασματικά, υπάρχουν διαφορές ως προς τα εμπόδια στην απώλεια βάρους, την υγιεινή διατροφή και τη φυσική δραστηριότητα, αλλά και σημαντικές ομοιότητες σε προσωπικό, κοινωνικό και περιβαλλοντικό επίπεδο. Τα πιο συχνά αναφερόμενα εμπόδια βάσει ποσοστού εμφάνισης ήταν το κόστος κατανάλωσης υγιεινών τροφών και άσκησης, ο περιορισμένος χρόνος, η έλλειψη κινητοποίησης/κινήτρων και η έλλειψη κοινωνικής/ οικογενειακής υποστήριξης
description: The adoption of a healthy lifestyle (healthy diet, physical activity, weight loss) contributes to the prevention of non- communicable diseases or to the improvement of their outcome (avoidance of premature death). However, there are varied barriers during the transition from one way of living to another. Impeding this procedure, these barriers hamper e.g. the reduction of the proportion of obesity. The main aim of this systematic review was to investigate the barriers on weight loss as perceived by overweight/obese adults, through the evaluation of the barriers on the adoption of a healthy diet and physical activity. Moreover, possible enablers were identified. The databases searched were MEDLINE-PubMed, BioMed Central, Scopus, Science Direct, TRIP, Epistemonikos, OpenGrey, EThOS and the National Archive of Doctoral Theses, until January 2017, using the appropriate search terms. Primary studies -written on Greek or English language- that tried to give answer to this research question were considered eligible. Out of 2328 studies identified, 26 were included in the systematic review and the total number of participants was 12608. As far as the results are concerned, the perceived barriers of adopting a healthy lifestyle were classified as personal, social, environmental. The most frequently identified personal barriers were lack of time, motives/motivation, knowledge about diet and exercising and negative self-feelings. The major social barriers were lack of support from their social environment and encouragement for their effort and a wide range of social commitments, which lead to limited spear time. The most basic environmental barrier was the high cost of healthy foods, special equipment for exercising, subscription on programs/gymnasiums, expert counseling. As for the enablers, the enhancement of physical and mental health, physical ability, a more entertaining way of exercising, knowledge about healthy eating and physical activity, self-esteem and self-motivation were suggested. To sum up, there are differences among the perceived barriers on weight loss, healthy eating and physical activity, but also some important similarities on personal, social and environmental level. The most frequently mentioned barriers, according to their frequency rate, are cost of healthy foods and exercise, limited time, lack of motivation/motives and lack of social/ family support